nibzard/narodne-novine-full-text-markdown huggingface dataset:
## Rješenje o određivanju područja stalnog međunarodnog željezničkog graničnog prijelaza, I. kategorije Volinja

### NN 38/2006 (5.4.2006.), Rješenje o određivanju područja stalnog međunarodnog željezničkog graničnog prijelaza, I. kategorije Volinja

# POLICIJSKA UPRAVA SISAČKO-MOSLAVAČKA

**935**

Na temelju članka 15. stavka 2. Zakona o nadzoru državne granice (»Narodne
novine«, broj: 173/03.), a u svezi s člankom 7. Pravilnika o uvjetima i načinu
određivanja područja graničnog prijelaza (»Narodne novine«, broj: 150/04.),
Policijska uprava sisačko--moslavačka donosi

## RJEŠENJE

### O ODREĐIVANJU PODRUČJA STALNOG MEĐUNARODNOG ŽELJEZNIČKOG GRANIČNOG PRIJELAZA, I. KATEGORIJE VOLINJA

Članak 1.

Područje stalnog graničnog prijelaza za medunarodni željeznički promet Volinja,
na kojem se obavlja putnički promet, te uvoz i izvoz svih vrsta roba, smješteno
je na željezničkom kolodvoru Volinja, u mjestu Volinja.

Članak 2.

Ukupna površina međunarodnog željezničkog graničnog prijelaza Volinja iznosi
11736 m2. Područje graničnog prijelaza dužine je 652 metra i širine 18 metara u
najširem dijelu.

Članak 3.

Područje međunarodnog željezničkog graničnog prijelaza Volinja nalazi se na
katastarskoj čestici broj 1/1 katastarske općine Volinja i zauzima 1/10 njene
ukupne površine, a graniči s katastarskim česticama broj 1/2, 1/3 i 1/4
katastarske općine Volinja.
Na području graničnog prijelaza nalazi se zidani objekt zgrade željezničkog
kolodvora sa službenim prostorijama na I. katu zgrade koje koriste djelatnici
policije (2 prostorije i WC) i carine (2 prostorije i WC) i 1 zajednička
prostorija (kuhinja), a u prizemlju zgrade je čekaonica, prometni i ostali uredi
koje koriste djelatnici Hrvatskih željeznica. Uz zgradu kolodvora je
parkirališni prostor, do kojeg je zidani objekt javnog WC-a i zgrada
željezničkog skladišta.
Područje graničnog prijelaza obuhvaća četiri kolosijeka željezničke pruge za
putnički i teretni promet i dva pomoćna kolosijeka.

Članak 4.

Stupanjem na snagu ovog Rješenja prestaje važiti Pravilnik o određivanju
područja stalnog međunarodnog željezničkog graničnog prijelaza I. kategorije
Volinja (»Narodne novine«, broj: 35/03).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-10-18/02- 1502/3-06.
Sisak, 20. ožujka 2006.

Načelnik
Policijske uprave
**Ivica Tolušić**, v. r.

Rješenje, NN 38/2006-935
## Rješenje o određivanju područja stalnog međunarodnog cestovnog graničnog prijelaza za putnički promet, II. kategorije Dvor

### NN 38/2006 (5.4.2006.), Rješenje o određivanju područja stalnog međunarodnog cestovnog graničnog prijelaza za putnički promet, II. kategorije Dvor

# POLICIJSKA UPRAVA SISAČKO-MOSLAVAČKA

**936**

Na temelju članka 15. stavka 2. Zakona o nadzoru državne granice (»Narodne
novine«, broj: 173/03.), a u svezi s člankom 7. Pravilnika o uvjetima i načinu
određivanja područja graničnog prijelaza (»Narodne novine«, broj: 150/04.),
Policijska uprava sisačko-moslavačka donosi

## RJEŠENJE

### O ODREĐIVANJU PODRUČJA STALNOG MEĐUNARODNOG CESTOVNOG GRANIČNOG PRIJELAZA ZA PUTNIČKI PROMET, II. KATEGORIJE DVOR

Članak 1.

Područje stalnog cestovnog graničnog prijelaza za međunarodni putnički promet
Dvor, smješteno je u mjestu Matijevići, Ulica Matice hrvatske b.b., na državnoj
cesti D-6 (Dvor – Bosanski Novi) i obuhvaća prostor od ploče s oznakom graničnog
prijelaza postavljene na početku mosta na rijeci Uni i 80 metara u dubinu
teritorija RH.

Članak 2.

Ukupna površina stalnog međunarodnog cestovnog graničnog prijelaza Dvor iznosi
2960 m2.
Područje graničnog prijelaza dužine je 80 metara i širine 37 metara.

Članak 3.

Područjem graničnog prijelaza prolazi državna cesta D-6, koja u cijelosti
obuhvaća katastarsku česticu broj 69/8, te 1/3 katastarske čestice broj 68/2,
katastarske općine Matijevići.
Desno od državne ceste, u smjeru mosta preko Une, područje graničnog prijelaza
obuhvaća I/3 katastarskih čestica broj 69/5, 69/7, 68/16 i 68/17, katastarske
općine Matijevići.
Lijevo od državne ceste u smjeru mosta, područje graničnog prijelaza obuhvaća
1/4 katastarske čestice broj 68/10, 1/7 katastarske čestice broj 68/5, 1/3
katastarske čestice broj 68/12, 1/6 katastarske čestice broj 69/1 i 1/2
katastarske čestice broj 69/6, katastarske općine Matijevići.
Na području graničnog prijelaza nalazi se 5 kontejnera (djelatnici policije
koriste 2, carina 2, špedicija 1), nadstrešnica s rasvjetnim tijelima (10x10),
ulazno – izlazna rampa, sanitarni čvor (2 kemijska WC-a) i agregat.
Područje graničnog prijelaza obuhvaća dio državne ceste D-6, Dvor – Bosanski
Novi, jednom ulaznom i jednom izlaznom prometnom trakom (ukupne širine 6 m) i
parkirališni prostor (lijeve strane gledajući u smjeru mosta preko Une).

Članak 4.

Stupanjem na snagu ovog Rješenja prestaje važiti Pravilnik o odredivanju
područja stalnog međunarodnog cestovnog graničnog prijelaza za putnički promet
Dvor (»Narodne novine«, broj 35/03).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-10-18/02-1502/2-06.
Sisak, 20. ožujka 2006.

Načelnik
Policijske uprave
**Ivica Tolušić**, v. r.

Ostalo, NN 38/2006-936
## Rješenje o određivanju područja stalnog međunarodnog cestovnog graničnog prijelaza za putnički promet, II. kategorije Hrvatska Dubica

### NN 38/2006 (5.4.2006.), Rješenje o određivanju područja stalnog međunarodnog cestovnog graničnog prijelaza za putnički promet, II. kategorije Hrvatska Dubica

# POLICIJSKA UPRAVA SISAČKO-MOSLAVAČKA

**937**

Na temelju članka 15. stavka 2. Zakona o nadzoru državne granice (»Narodne
novine«, broj: 173/03.), a u svezi s člankom 7. Pravilnika o uvjetima i načinu
određivanja područja graničnog prijelaza (»Narodne novine«, broj: 150/04.),
Policijska uprava sisačko-moslavačka donosi

## RJEŠENJE

### O ODREĐIVANJU PODRUČJA STALNOG MEĐUNARODNOG CESTOVNOG GRANIČNOG PRIJELAZA ZA PUTNIČKI PROMET, II. KATEGORIJE HRVATSKA DUBICA

Članak 1.

Područje stalnog cestovnog graničnog prijelaza za međunarodni putnički promet
Hrvatska Dubica, smješteno je u Hrvatskoj Dubici, Ulica »Oluja 95« i obuhvaća
prostor od ploče s oznakom graničnog prijelaza postavljene na raskrižju s Ulicom
Srećka Kitonića do početka mosta na rijeci Uni.

Članak 2.

Ukupna površina međunarodnog cestovnog graničnog prijelaza Hrvatska Dubica
iznosi 1950 m2.
Područje graničnog prijelaza dužine je 63,5 metara i širine 30,2 metra u
najširem dijelu.

Članak 3.

Područje graničnog prijelaza Hrvatska Dubica obuhvaća u cijelosti katastarske
čestice broj 460/7 (veličine 883 m2) i 460/6 (veličine 339 m2), te 9/10
katastarske čestice broj 460/10 (veličine 728 m2), katastarske općine Hrvatska Dubica.
Na području graničnog prijelaza nalaze se tri kontejnera koja koriste službenici
policije i carine i sanitarni čvor (kontejnerskog tipa).
Područje graničnog prijelaza obuhvaća jednu ulaznu i jednu izlaznu prometnu
traku i parkirališni prostor s desne strane (iza kontejnera) gledajući u pravcu
mosta.

Članak 4.

Stupanjem na snagu ovog Rješenja prestaje važiti Pravilnik o određivanju
područja stalnog međunarodnog cestovnog graničnog prijelaza Hrvatska Dubica
(»Narodne novine«, broj: 35/03.).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-10-18/02-1502/4-06.
Sisak, 20. ožujka 2006.

Načelnik
Policijske uprave
**Ivica Tolušić**, v. r.

Rješenje, NN 38/2006-937
## Pravilnik o kalendaru rada osnovnih škola za školsku godinu 2006./2007.

### NN 38/2006 (5.4.2006.), Pravilnik o kalendaru rada osnovnih škola za školsku godinu 2006./2007.

# MINISTARSTVO ZNANOSTI, OBRAZOVANJA I ŠPORTA

**939**

Na temelju članka 41. stavka 2. Zakona o osnovnom školstvu (»Narodne novine«,
broj 59/90., 26/93., 27/93., 29/94., 7/96., 59/01., 114/01. i 76/05.), ministar
znanosti, obrazovanja i športa donosi

## PRAVILNIK

### O KALENDARU RADA OSNOVNIH ŠKOLA ZA ŠKOLSKU GODINU 2006./2007.

Članak 1.

Ovim pravilnikom propisuje se početak i završetak nastavne godine, trajanje
obrazovnih razdoblja i trajanje učeničkih odmora u osnovnim školama za školsku
godinu 2006./2007.

Članak 2.

Nastavna godina počinje 4. rujna 2006. godine, a završava 21. lipnja 2007.
godine.
Nastavna godina se ustrojava u dva obrazovna razdoblja.
Prvo obrazovno razdoblje traje od 4. rujna 2006. godine do 22. prosinca 2006.
godine.
Drugo obrazovno razdoblje traje od 15. siječnja 2007. godine do 21. lipnja 2007.
godine.

Članak 3.

Ako škola ne ostvari propisani nastavni plan i program, nastavna godina može se
produljiti i nakon 21. lipnja 2007. godine odlukom ureda državne uprave u
županiji, odnosno ureda Grada Zagreba nadležnog za poslove obrazovanja, uz
prethodnu suglasnost Ministarstva znanosti, obrazovanja i športa.

Članak 4.

Učenički odmori su:
– 2. i 3. studenoga 2006. godine,
– od 27. prosinca 2006. do 12. siječnja 2007. godine,
– od 5. do 13. travnja 2007. godine,
– 30. travnja 2007. godine i
– od 26. lipnja do početka nastavne godine u školskoj godini 2007./2008.

Članak 5.

Godišnjim planom i programom rada škole utvrđuje se plan i raspored nastavnih
dana za provedbu nastavnog plana i programa te ostalih odgojno-obrazovnih
programa škole (školske priredbe, natjecanja, dan škole, dan župe, općine i
grada te za izlete, ekskurzije i slično).

Članak 6.

U posebnim okolnostima, koje nije bilo moguće predvidjeti i planirati godišnjim
planom i programom rada škole, škola može odstupiti od rokova utvrđenih ovim
pravilnikom, o čemu odlučuje Ministarstvo znanosti, obrazovanja i športa na
zahtjev škole i na prijedlog ureda državne uprave u županiji, odnosno ureda
Grada Zagreba nadležnog za poslove obrazovanja.

Članak 7.

Ovaj pravilnik stupa na snagu osmog dana od dana objave u »Narodnim novinama«.

Klasa: 602-02/06-06/00020
Urbroj: 533-10-06-1
Zagreb, 7. ožujka 2006.

Ministar
**doc. dr. sc. Dragan Primorac**, v. r.

Pravilnik, NN 38/2006-939
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o dopunama Pravilnika o upisu u Upisnik poljoprivrednih gospodarstava

### NN 38/2006 (5.4.2006.), Pravilnik o dopunama Pravilnika o upisu u Upisnik poljoprivrednih gospodarstava

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**941**

Na temelju članka 40. Zakona o poljoprivredi »Narodne novine«, broj 66/01,
83/02), ministar poljoprivrede, šumarstva i vodnoga gospodarstva donosi

## PRAVILNIK

### O DOPUNAMA PRAVILNIKA O UPISU U UPISNIK POLJOPRIVREDNIH GOSPODARSTAVA

Članak 1.

U Pravilniku o upisu u Upisnik poljoprivrednih gospodarstava (»Narodne novine«,
broj 128/02, 122/03, 189/03, 2/05, 129/05. i 152/05) u članku 8. iza stavka 6.
dodaje se novi stavak 7. koji glasi:
(7) Iznimno od odredbe iz stavka 1. točka 7. za 2006. godinu promjene posjeda
zemljišta (katastarska izmjera i katastarska kultura, kupnja, davanje/uzimanje u
zakup, plodouživanje, koncesiju) mogu se prijaviti do 30. travnja 2006. godine.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/06-01/38
Urbroj: 525-1-06-1
Zagreb, 30. ožujka 2006.

Ministar
poljoprivrede, šumarstvai vodnoga gospodarstva
**Petar Čobanković**, v. r.

Pravilnik, NN 38/2006-941
## Ispravak Naredbe o vremenu otvorenosti aerodroma za javni zračni promet

### NN 38/2006 (5.4.2006.), Ispravak Naredbe o vremenu otvorenosti aerodroma za javni zračni promet

**944**

Nakon izvršenog uspoređivanja s izvornim tekstom utvrđena je tiskarska pogreška
u Naredbi o vremenu otvorenosti aerodroma za javni zračni promet objavljenoj u
»Narodnim novinama« broj 29/06 od 15. ožujka 2006., te se daje

## ISPRAVAK

### [NAREDBE O VREMENU OTVORENOSTI AERODROMA ZA JAVNI ZRAČNI PROMET](http://narodne-novine.nn.hr/clanci/sluzbeni/126437.html)

U točki I., tekst pod rednim brojem 6. i 8., ispravno treba glasiti:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Red broj | AERODROM | RAZDOBLJE | | | | | VRIJEME | | DANI  1 – ponedjeljak  2 – utorak  3 – srijeda  4 – četvrtak  5 – petak  6 – subota  7 – nedjelja | | | | | | |
| OD  (sati) | DO  (sati) |
| 6. | RIJEKA(f) | 26. ožujka | 2006. | – | 28. rujna | 2006. | 08.00 | 18.00 |  |  |  | 4, |  |  | 7 |
|  |  | 27. ožujka | 2006. | – | 28. travnja | 2006. | 08.00 | 16.00 | 1, |  |  |  | 5 |  |  |
|  |  | 27. ožujka | 2006. | – | 10. svibnja | 2006. | 16.00 |  |  | 3 |  |  |  |  |
|  |  | 28. ožujka | 2006. | – | 9. svibnja | 2006. | 09.00 | 20.30 |  | 2 |  |  |  |  |  |
|  |  | 1. travnja | 2006. | – | 6. svibnja | 2006. | 07.30 | 19.00 |  |  |  |  |  | 6 |  |
|  |  | 1. svibnja | 2006. | – | 26. lipnja | 2006. | 08.00 | 18.00 | 1, |  |  |  | 5 |  |  |
|  |  | 13. svibnja | 2006. | – | 28. listopada | 2006. | 08.00 | 19.00 |  |  |  |  |  | 6 |  |
|  |  | 16. svibnja | 2006. | – | 26. rujna | 2006. | 08.00 | 18.00 |  | 2 |  |  |  |  |  |
|  |  | 17. svibnja | 2006. | – | 28. lipnja | 2006. | 08.00 | 18.00 |  |  | 3 |  |  |  |  |
|  |  | 30. lipnja | 2006. | – | 27. listopada | 2006. | 09.00 | 22.30 |  |  |  |  | 5 |  |  |
|  |  | 3. srpnja | 2006. | – | 25. listopada | 2006. | 08.00 | 22.30 | 1, |  | 3 |  |  |  |  |
|  |  | 1. listopada | 2006. | – | 24. listopada | 2006. | 08.00 | 16.00 |  | 2 |  |  |  |  | 7 |
|  |  | 5. listopada | 2006. | – | 26. listopada | 2006. | 08.00 | 16.30 |  |  |  | 4 |  |  |  |
| 8. | ZADAR(h) | 26. ožujka | 2006. | – | 28. listopada | 2006. | 06.00 | 21.00 | 1, | 2, | 3, | 4, | 5, | 6 |  |
|  |  | 26. ožujka | 2006. | – | 28. listopada | 2006. | 08.00 | 22.00 |  |  |  |  |  |  | 7 |

Klasa: 011-01/06-02/12
Urbroj: 530-01-06-2
Zagreb, 21. ožujka 2006.

Ministar
mora, turizma, prometa i razvitka
**Božidar Kalmeta**, v. r.

Ostalo, NN 38/2006-944
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o imenovanju pravobraniteljice za djecu

### NN 39/2006 (10.4.2006.), Odluka o imenovanju pravobraniteljice za djecu

# HRVATSKI SABOR

**946**

Na temelju članka 80. Ustava Republike Hrvatske i članka 4. stavka 1. Zakona o
pravobranitelju za djecu (»Narodne novine«, br. 96/03.), Hrvatski sabor na
sjednici 31. ožujka 2006., donio je

## ODLUKU

### O IMENOVANJU PRAVOBRANITELJICE ZA DJECU

Imenuje se MILA JELAVIĆ pravobraniteljicom za djecu.

Klasa: 021-13/06-07/07
Zagreb, 31. ožujka 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 39/2006-946
## Plan prijama u državnu službu

### NN 39/2006 (10.4.2006.), Plan prijama u državnu službu

# HRVATSKI SABOR

**947**

Na temelju članka 42. i 43. stavak 2. točka c) Zakona o držav­nim službenicima
(»Narodne novine«, br. 92/05.) tajnik Hrvatskoga sabora utvrđuje slijedeći

## PLAN

### PRIJAMA U DRŽAVNU SLUŽBU

Članak 1.

Ovim Planom prijama u državnu službu utvrđuje se prijam državnih službenika u
Stručnu službu Hrvatskoga sabora tijekom 2006. godine.

Članak 2.

Plan prijama u državnu službu sadrži:
– stvarno stanje popunjenosti radnih mjesta u Hrvatskom saboru,
– potreban broj državnih službenika na neodređeno vrijeme za 2006. godinu,
– potreban broj vježbenika,
– potreban broj službenika na određeno vrijeme zbog povećanog opsega posla, te
– plan prijama u državnu službu pripadnika nacionalnih manjina.

Članak 3.

U Stručnoj službi Hrvatskoga sabora zaposleno je 244 službenika na dan 1.
siječnja 2006. godine.

Članak 4.

Utvrđuje se potreban broj državnih službenika na neodređeno vrijeme za 2006.
godinu:
– VSS – 29 službenika
– SSS – 7 službenika.

Članak 5.

Utvrđuje se prijam 3 vježbenika – VSS.

Članak 6.

Utvrđuje se prijam u državnu službu na određeno vrijeme zbog povećanog obima
posla:
– 15 službenika: – 8 VSS i – 7 SSS.

Članak 7.

Ovim Planom utvrđuje se i popunjenost radnih mjesta u Struč­noj službi
Hrvatskoga sabora pripadnicima nacionalnih manjina.
U Stručnoj službi Hrvatskoga sabora zaposleno je 11 pripadnika nacionalnih
manjina.

Članak 8.

Na temelju ovog Plana slobodna radna mjesta popunjavaju se putem javnog
natječaja, internog oglasa ili premještajem, te putem oglasa koji se objavljuje
kod nadležne službe za zapošljavanje.

Članak 9.

Plan prijama u državnu službu objavljuje se u »Narodnim novinama«, dnevnom listu
»Vjesnik« i na web stranici Središnjeg državnog ureda za upravu.

Članak 10.

Ovaj Plan stupa na snagu danom donošenja.

Klasa: 112-01/06-01/01
Urbroj: 6544-3-06-03
Zagreb, 6. ožujka 2006.

Tajnik
Hrvatskoga sabora
**Josip Sesar, prof**., v. r.

Ostalo, NN 39/2006-947
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Uredba o izmjeni i dopuni Uredbe o visini vodnoga doprinosa

### NN 39/2006 (10.4.2006.), Uredba o izmjeni i dopuni Uredbe o visini vodnoga doprinosa

# VLADA REPUBLIKE HRVATSKE

**948**

Na temelju članka 8. stavka 1. Zakona o financiranju vodnoga go­spodarstva
(»Narodne novine«, br. 107/95, 19/96, 88/98 i 150/2005), Vlada Republike
Hrvatske je na sjednici održanoj 5. travnja 2006. godine donijela

## UREDBU

### O IZMJENI I DOPUNI UREDBE O VISINI VODNOGA DOPRINOSA

Članak 1.

U Uredbi o visini vodnoga doprinosa (»Narodne novine«, br. 14/2006 i 35/2006) u
članku 4. stavku 1. u tablici pod tarifnim brojem 2. osnovica b) dodaje se
jedinica »m3«; pod tarifnim brojem 6. jedinica »m3« zamjenjuje se jedinicom
»m2«; pod tarifnim brojem 7. i 8. jedinica »m3« zamjenjuje se jedinicom »m«; pod
tarifnim brojem 9. i 10. jedinica »m3« zamjenjuje se jedinicom »m2«.

Članak 2.

Ova Uredba stupa na snagu danom objave u »Narodnim novinama«.

Klasa: 325-08/05-02/01
Urbroj: 5030116-06-7
Zagreb, 5. travnja 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v.r.

Uredba, NN 39/2006-948
## Uredba o izmjenama Uredbe o plaćama, dodacima i naknadama u službi vanjskih poslova

### NN 39/2006 (10.4.2006.), Uredba o izmjenama Uredbe o plaćama, dodacima i naknadama u službi vanjskih poslova

# VLADA REPUBLIKE HRVATSKE

**949**

Na temelju članka 50. stavka 1. Zakona o vanjskim poslovima (»Narodne novine«,
broj 48/96), Vlada Republike Hrvatske je na sjednici održanoj 5. travnja 2006.
godine donijela

## UREDBU

### O IZMJENAMA UREDBE O PLAĆAMA, DODACIMA I NAKNADAMA U SLUŽBI VANJSKIH POSLOVA

Članak 1.

U Uredbi o plaćama, dodacima i naknadama u službi vanjskih poslova (»Narodne
novine«, br. 22/2003 i 48/2003), članak 13. mijenja se i glasi:
»(1) Diplomat u predstavništvu u inozemstvu ima pravo na dodatak na posebne
radne i životne uvjete, i to 10% od koeficijenta polazne osnovice složenosti
poslova na:
1. klimatske uvjete mjesta rada;
2. neodgovarajuće životne i zdravstvene uvjete;
3. neodgovarajuće sigurnosne uvjete.
(2) Odluku o državama i razdoblju za koje se utvrđuju dodaci iz stavka 1. ovoga
članka donosi ministar.«.

Članak 2.

Prilog III. Uredbe o plaćama, dodacima i naknadama u službi vanjskih poslova,
pod nazivom: »Postotak za obračun plaća diplomata po kategorijama važnosti
predstavništava u inozemstvu«, zamjenjuje se novim Prilogom III, pod istim
nazivom, a koji glasi:

»DIPLOMATSKE MISIJE                     DODATAK NA POLAZNU
KATEGORIJA VAŽNOSTI                         OSNOVICU U %

I                                                                26%

II                                                               22%

III                                                             18%

IV                                                             16%

KONZULARNI UREDI                         DODATAK NA POLAZNU
KATEGORIJA VAŽNOSTI                         OSNOVICU U %

I                                                                21%

II                                                              19%

III                                                             15%«.

Članak 3.

Ova Uredba stupa na snagu danom objave u »Narodnim novinama«.

Klasa: 120-02/06-01/09
Urbroj: 5030109-06-1
Zagreb, 5. travnja 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v.r.

Uredba, NN 39/2006-949
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Uredba o izmjenama i dopunama Uredbe o postupku davanja koncesije na pomorskom dobru

### NN 39/2006 (10.4.2006.), Uredba o izmjenama i dopunama Uredbe o postupku davanja koncesije na pomorskom dobru

# VLADA REPUBLIKE HRVATSKE

**950**

Na temelju članka 119. točaka 1.b) i 2. c) Zakona o pomorskom dobru i morskim
lukama (»Narodne novine«, br. 158/2003 i 100/2004), Vlada Republike Hrvatske je
na sjednici održanoj 5. travnja 2006. godine donijela

## UREDBU

### O IZMJENAMA I DOPUNAMA UREDBE O POSTUPKU DAVANJA KONCESIJE NA POMORSKOM DOBRU

Članak 1.

U Uredbi o postupku davanja koncesije na pomorskom dobru (»Narodne novine«, br.
23/2004 i 100/2004), u članku 7. stavku 1. riječ: »tri« zamjenjuje se riječju:
»četiri«.
U članku 7. stavku 2. iza riječi: »financija« umjesto veznika »i« stavlja se
zarez, a iza riječi: »rada i poduzetništva« briše se točka i dodaju se riječi:
»i jedan predstavnik Ministarstva zaštite okoliša, prostornog uređenja i
graditeljstva«.

Članak 2.

Ova Uredba stupa na snagu osmog dana od dana objave u »Narodnim novinama«.

Klasa: 934-01/06-02/01
Urbroj: 5030114-06-1
Zagreb, 5. travnja 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v.r.

Uredba, NN 39/2006-950
## Odluka o raspisivanju javnog natječaja za dodjelu kon­cesije za korištenje poljoprivrednog zemljišta u vlasništvu Republike Hrvatske na području općine Jarmina

### NN 39/2006 (10.4.2006.), Odluka o raspisivanju javnog natječaja za dodjelu kon­cesije za korištenje poljoprivrednog zemljišta u vlasništvu Republike Hrvatske na području općine Jarmina

# VLADA REPUBLIKE HRVATSKE

**951**

Na temelju članka 45. stavka 1. Zakona o poljoprivrednom zem­ljištu (»Narodne
novine«, br. 66/2001, 87/2002, 48/2005 i 90/2005) Vlada Republike Hrvatske je na
sjednici održanoj 5. travnja 2006. godine donijela

## ODLUKU

### O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE JARMINA

I.

Javni natječaj za dodjelu koncesije za korištenje poljoprivrednog zemljišta u
vlasništvu Republike Hrvatske, raspisuje se za poljoprivredno zemljište koje se
nalazi u Vukovarsko-srijemskoj županiji, na području općine Jarmina, u k.o.
Jarmina, a prema posjedovnom listu Područnog ureda za katastar Vukovar,
Ispostava Vinkovci, Državne geodetske uprave, označeno je kao:

*k.o. Jarmina*

|  |  |  |  |  |
| --- | --- | --- | --- | --- |
| k.č.br. | kultura | klasa | ha  a  m2 | naknada u kunama |
| 1 | oranica | 5 | 2 88 44 | 1.083,38 |
| 2 | oranica | 5 | 2 66 47 | 1.000,86 |
| 3 | oranica | 4 | 1 66 00 | 727,41 |
| 4/1 | oranica | 4 | 49 11 | 215,10 |
| 4/2 | oranica | 4 | 53 66 | 235,14 |
| 5 | oranica | 4 | 37 50 | 164,33 |
| 6 | oranica | 4 | 1 26 76 | 555,46 |
| 7/2 | oranica | 4 | 1 41 04 | 618,04 |
| 8 | oranica | 5 | 2 11 62 | 794,84 |
| 9 | oranica | 4 | 59 25 | 259,63 |
| 10 | oranica | 4 | 75 21 | 376,65 |
| 11 | oranica | 4 | 44 83 | 196,45 |
| 12 | oranica | 4 | 1 26 51 | 554,37 |
| 13 | oranica | 4 | 1 15 43 | 505,81 |
| 14 | oranica | 4 | 2 68 56 | 1.176,83 |
| 15 | oranica | 4 | 1 72 38 | 755,37 |
| 16 | oranica | 4 | 3 34 88 | 1.467,44 |
| 17/1 | oranica | 4 | 64 60 | 283,08 |
| 17/2 | oranica | 4 | 74 95 | 328,43 |
| 17/3 | oranica | 4 | 64 60 | 283,08 |
| 18 | oranica | 4 | 56 91 | 249,38 |
| 19 | oranica | 4 | 2 23 01 | 977,62 |
| 20 | oranica | 4 | 1 15 67 | 506,87 |

Sveukupna površina: 31 ha 37 a 39 m2.
Sveukupna početna visina godišnje koncesijske naknade iznosi: 13.316,07 kuna.

II.

Koncesija za korištenje poljoprivrednog zemljišta iz točke I. ove Odluke, kao
proizvodno-tehnološke cjeline, može se dati pravnoj i fizičkoj osobi za biljnu i
stočarsku proizvodnju na vrijeme od 30 godina, koja priloži dokaze o
ispunjavanju uvjeta propisanih člankom 44. Zakona o poljoprivrednom zemljištu i
člankom 4. Zakona o koncesijama (»Narodne novine«, broj 89/92).

III.

Postupak natječaja prema ovoj Odluci provest će Povjerenstvo
za dodjelu koncesija za korištenje poljoprivrednog zemljišta u vlasništvu Republike
Hrvatske, uz objavu zakonom propisanih natječajnih uvjeta.

IV.

Ova Odluka stupa na snagu danom donošenja, a objavit će se u »Narodnim
novinama«.

Klasa: 320-02/06-03/09
Urbroj: 5030122-06-1
Zagreb, 5. travnja 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur.**, v. r.

Odluka, NN 39/2006-951
## Odluka o raspisivanju javnog natječaja za dodjelu kon­cesije za korištenje poljoprivrednog zemljišta u vlas­ništvu Republike Hrvatske na području općine Kutjevo

### NN 39/2006 (10.4.2006.), Odluka o raspisivanju javnog natječaja za dodjelu kon­cesije za korištenje poljoprivrednog zemljišta u vlas­ništvu Republike Hrvatske na području općine Kutjevo

# VLADA REPUBLIKE HRVATSKE

**953**

Na temelju članka 45. stavka 1. Zakona o poljoprivrednom zem­ljištu (»Narodne
novine«, br. 66/2001, 87/2002, 48/2005 i 90/2005) Vlada Republike Hrvatske je na
sjednici održanoj 5. travnja 2006. godine donijela

## ODLUKU

### O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJUOPĆINE KUTJEVO

I.

Javni natječaj za dodjelu koncesije za korištenje poljoprivred­nog zemljišta u
vlasništvu Republike Hrvatske, raspisuje se za poljo­privredno zemljište koje se
nalazi u Požeško-slavonskoj županiji, na području općine Kutjevo, a prema
posjedovnom listu Područnog ureda za katastar Požega, Državne geodetske uprave,
označeno je kao:

*k.o. Kutjevo*

|  |  |  |  |  |
| --- | --- | --- | --- | --- |
| k.č.br. | kultura | klasa | ha  a  m2 | naknada u kunama |
| 1914 | vinograd | 5 | 31 13 | 72,47 |
| 1917 | livada | 5 | 3 37 11 | 477,35 |
| 1917 | vinograd | 3 | 25 00 | 77,60 |
| 1923/1 | oranica | 1 | 2 18 73 | 848,67 |
| 1954 | oranica | 4 | 26 56 | 72,14 |
| 1957 | oranica | 5 | 19 21 | 44,72 |
| 2423 | oranica | 3 | 7 97 79 | 2.476,34 |
| 2423 | oranica | 5 | 7 97 79 | 1.857,26 |
| 2424 | vinograd | 4 | 8 71 42 | 2.366,78 |
| 2425 | vinograd | 4 | 13 21 68 | 3.589,68 |
| 2468/2 | oranica | 3 | 11 15 02 | 3.461,02 |
| 2468/2 | oranica | 5 | 11 15 02 | 2.595,77 |
| 2469 | oranica | 2 | 13 69 94 | 4.783,83 |
| 2469 | oranica | 5 | 6 84 97 | 1.594,61 |

*k.o. Lukač*

|  |  |  |  |  |
| --- | --- | --- | --- | --- |
| k.č.br. | kultura | klasa | ha  a  m2 | naknada u kunama |
| 1 | pašnjak | 5 | 98 03 | 50,58 |
| 20 | pašnjak | 4 | 1 54 15 | 92,80 |
| 42 | pašnjak | 5 | 23 18 | 11,96 |
| 92 | pašnjak | 4 | 11 54 | 6,95 |
| 96 | pašnjak | 4 | 71 70 | 43,16 |

Sveukupna površina: 90 ha 89 a 87 m2.
Sveukupna početna visina godišnje koncesijske naknade iznosi: 24.523,69 kuna.

II.

Koncesija za korištenje poljoprivrednog zemljišta iz točke I. ove Odluke, kao
proizvodno-tehnološke cjeline, može se dati pravnoj i fizičkoj osobi za
dugogodišnje nasade na vrijeme od 40 godina, koja priloži dokaze o ispunjavanju
uvjeta propisanih člankom 44. Zakona o poljoprivrednom zemljištu i člankom 4.
Zakona o koncesijama (»Narodne novine«, broj 89/92).

III.

Postupak natječaja prema ovoj Odluci provest će Povjerenstvo
za dodjelu koncesija za korištenje poljoprivrednog zemljišta u vlasništvu Republike
Hrvatske, uz objavu zakonom propisanih natječajnih uvjeta.

IV.

Ova Odluka stupa na snagu danom donošenja, a objavit će se u »Narodnim
novinama«.

Klasa: 320-02/06-03/05
Urbroj: 5030122-06-3
Zagreb, 5. travnja 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 39/2006-953
## Odluka o utvrđivanju interesa Republike Hrvatske za izgradnju aerodroma Gubaševo, u k.o. Gubaševo

### NN 39/2006 (10.4.2006.), Odluka o utvrđivanju interesa Republike Hrvatske za izgradnju aerodroma Gubaševo, u k.o. Gubaševo

# VLADA REPUBLIKE HRVATSKE

# **954**

Na temelju članka 9. Zakona o izvlaštenju (»Narodne novine«, br. 9/94, 35/94,
112/2000 i 114/2001), Vlada Republike Hrvatske je na sjednici održanoj 5.
travnja 2006. godine donijela

## ODLUKU

### O UTVRĐIVANJU INTERESA REPUBLIKE HRVATSKE ZA IZGRADNJU AERODROMA GUBAŠEVO, U k.o. GUBAŠEVO

I.

Izgradnja aerodroma Gubaševo na k.č.br. 1840, z.k.ul.br. 1644, k.o. Gubaševo,
suvlasništvo Benkotić Nevenke i Benkotić Rudolfa; k.č.br. 1841, z.k.ul.br. 1458,
k.o. Gubaševo, vlasništvo Benkotić Nevenke; k.č.br. 1844/1, z.k.ul.br. 2301,
k.o. Gubaševo, vlasništvo Jelačić Juraja; k.č.br. 1849, z.k.ul.br. 883, k.o.
Gubaševo, suvlasništvo Kovaček Zlate, Ivetić Josipa i Šćukanec Katice; k.č.br.
1852, z.k.ul.br. 1324, k.o. Gubaševo, vlasništvo Bunčec Branka, k.č.br. 1858,
z.k.ul.br. 699, k.o. Gubaševo, vlasništvo Grah Josipa i k.č.br. 1894, z.k.ul.br.
1525, k.o. Gubaševo, vlasništvo Kliček Barice, u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju
lokacijske dozvole (klase: UP/I-350-05/04-01/33, urbroja: 2140-10-04-28), od 23.
srpnja 2004. godine, izdane od strane Ureda državne uprave u Krapinsko-zagorskoj
županiji, Služba za prostorno uređenje, zaštitu okoliša i graditeljstvo,
Ispostave Zabok i grafičkog priloga izrađenog u mjerilu 1:2880, kao sastavnog
dijela iste.

III.

Ova Odluka stupa na snagu danom objave u »Narodnim novinama«.

Klasa: 943-03/06-01/02
Urbroj: 5030109-06-1
Zagreb, 5. travnja 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 39/2006-954
## Rješenje o izmjeni Rješenja o troškovima prisilnog udaljenja

### NN 39/2006 (10.4.2006.), Rješenje o izmjeni Rješenja o troškovima prisilnog udaljenja

# MINISTARSTVO UNUTARNJIH POSLOVA

**956**

Na temelju članka 69. stavka 6. Pravilnika o putnim ispravama za strance,
vizama, graničnim propusnicama te o načinu postupanja prema strancima (»Narodne
novine«, broj 203/03. i 10/05.) ministar unutarnjih poslova donosi

## RJEŠENJE

### O IZMJENI RJEŠENJA O TROŠKOVIMA PRISILNOG UDALJENJA

I.

U Rješenju o troškovima prisilnog udaljenja (»Narodne novine«, broj 87/04.), u
točki III. stavku 1. postotak od litre goriva kn/km za obračun troška za autobus
mijenja se i glasi: »250«.
Stavak 3. mijenja se i glasi:
»Sat policijskog službenika koji prisilno udaljava odnosno prepraćuje stranca
iznosi za:
– policijskog službenika granične i temeljne policije        43 kn/h
– policijskog službenika interventne policije                   55 kn/h
– policijskog službenika specijalne policije                     59 kn/h
– policijskog službenika kriminalističke policije              52 kn/h.«

II.

Ovo Rješenje stupa na snagu osmog dana od dana objave u »Na­rodnim novinama«.

Broj: 511-01-52-8854/1/04-1703
Zagreb, 28. ožujka 2006.

Ministar
**Ivica Kirin**, v. r.

Rješenje, NN 39/2006-956
## Izmjena i dopuna Popisa izvornih i zaštićenih pas­mi­na i sojeva domaćih životinja, te njihov potrebni broj

### NN 39/2006 (10.4.2006.), Izmjena i dopuna Popisa izvornih i zaštićenih pas­mi­na i sojeva domaćih životinja, te njihov potrebni broj

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**961**

Na temelju članka 12., stavka 5. Zakona o stočarstvu (»Narodne novine« br.
70/97., 36/98. i 151/03.), ministar poljoprivrede, šumarstva i vodnoga
gospodarstva određuje

## IZMJENU I DOPUNU POPISA

### IZVORNIH I ZAŠTIĆENIH PASMINA I SOJEVA DOMAĆIH ŽIVOTINJA TE NJIHOV POTREBNI BROJ

U Popisu izvornih i zaštićenih pasmina i sojeva domaćih životinja te njihovog
potrebnog broja (»Narodne novine« br. 127/98. i 73/03.) točka 1.,
podtočka 3. mijenja se i glasi:
»3. Magarci soja:
3.1. Istarski magarac
3.2. Primorsko-dinarski magarac
3.3. Sjeverno-jadranski magarac«,
podtočka 4. mijenja se i glasi:
»4. Ovce pasmine:
4.1. Cigaja
4.2. Creska ovca
4.3. Dalmatinska pramenka
4.4. Dubrovačka ruda
4.5. Istarska ovca
4.6. Krčka ovca
4.7. Lička pramenka
4.8. Paška ovca
4.9. Rapska ovca«,
podtočka 5. mijenja se i glasi:
»5. Koze pasmine:
5.1. Hrvatska šarena koza
5.2. Hrvatska bijela koza«.

Klasa: 320-08/05-01/14
Urbroj: 525-1-05-1
Zagreb, 22. ožujka 2006.

Ministar
**Petar Čobanković**, v. r.

Izmjene i dopune, NN 39/2006-961
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o određivanju Klinike za infektivne bolesti "Dr. Fran Mihaljević", Zagreb, "Referentnim centrom Ministarstva zdravstva i socijalne skrbi za dijagnostiku i liječenje virusnog hepatitisa"

### NN 39/2006 (10.4.2006.), Rješenje o određivanju Klinike za infektivne bolesti "Dr. Fran Mihaljević", Zagreb, "Referentnim centrom Ministarstva zdravstva i socijalne skrbi za dijagnostiku i liječenje virusnog hepatitisa"

# MINISTARSTVO ZDRAVSTVA I SOCIJALNE SKRBI

**962**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narodne novine« broj 121/03 i 48/05)
na prijedlog Nacionalnog zdravstvenog vijeća Ministarstva zdravstva te na
temelju članka 202. stavak 1. Zakona o općem upravnom postupku (»Narodne novine«
broj 53/91), donosi

## RJEŠENJE

Klinika za infektivne bolesti »Dr. Fran Mihaljević«, Zagreb, određuje se
»Referentnim centrom Ministarstva zdravstva i socijalne skrbi za dijagnostiku i
liječenje virusnog hepatitisa«.

Klasa: UP/I-510-01/05-01/6
Urbroj: 534-07-02/7-05-18
Zagreb, 24. ožujka 2006.

Ministar
**doc. dr. sc. Neven Ljubičić**, v. r.

Rješenje, NN 39/2006-962
## Rješenje o određivanju Klinike za ortopediju Klinič­kog bolničkog centra Zagreb, "Referentnim centrom Ministarstva zdravstva i socijalne skrbi za bolesti i ozljede velikih zglobova"

### NN 39/2006 (10.4.2006.), Rješenje o određivanju Klinike za ortopediju Klinič­kog bolničkog centra Zagreb, "Referentnim centrom Ministarstva zdravstva i socijalne skrbi za bolesti i ozljede velikih zglobova"

# MINISTARSTVO ZDRAVSTVA I SOCIJALNE SKRBI

**963**

Ministar zdravstva i socijalne skrbi Republike Hrvatske na teme­lju članka 107.
stavka 2. Zakona o zdravstvenoj zaštiti (»Narodne novine« broj 121/03 i 48/05)
na prijedlog Nacionalnog zdravstvenog vijeća Ministarstva zdravstva te na
temelju članka 202. stavak 1. Zakona o općem upravnom postupku (»Narodne novine«
broj 53/91), donosi

## RJEŠENJE

Klinici za ortopediju Kliničkog bolničkog centra Zagreb verificira se i
dodjeljuje naziv »Referentni centar Ministarstva zdravstva i socijalne skrbi za
bolesti i ozljede velikih zglobova«.

Klasa: UP/I-510-01/03-01/9
Urbroj: 534-07-02/7-06-16
Zagreb, 24. ožujka 2006.

Ministar
**doc. dr. sc. Neven Ljubičić**, v. r.

Rješenje, NN 39/2006-963
## Rješenje o određivanju Zavoda za hitnu i intenzivnu medicinu Klinike za unutrašnje bolesti Kliničkog bolničkog centra Zagreb, "Referentnim centrom Ministarstva zdravstva i socijalne skrbi za internističku intenzivnu medicinu i nadomještanje funkcije organa u zatajenju"

### NN 39/2006 (10.4.2006.), Rješenje o određivanju Zavoda za hitnu i intenzivnu medicinu Klinike za unutrašnje bolesti Kliničkog bolničkog centra Zagreb, "Referentnim centrom Ministarstva zdravstva i socijalne skrbi za internističku intenzivnu medicinu i nadomještanje funkcije organa u zatajenju"

# MINISTARSTVO ZDRAVSTVA I SOCIJALNE SKRBI

**964**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narodne novine« broj 121/03 i 48/05)
na prijedlog Nacionalnog zdravstvenog vijeća Ministarstva zdravstva te na
temelju članka 202. stavak 1. Zakona o općem upravnom postupku (»Narodne novine«
broj 53/91), donosi

## RJEŠENJE

Zavodu za hitnu i intenzivnu medicinu Klinike za unutrašnje bolesti Kliničkog
bolničkog centra Zagreb verificira se i dodjeljuje naziv »Referentni centar
Ministarstva zdravstva i socijalne skrbi za internističku intenzivnu medicinu i
nadomještanje funkcije organa u zatajenju«.

Klasa: UP/I-510-01/03-01/35
Urbroj: 534-07-02/7-06-14
Zagreb, 24. ožujka 2006.

Ministar
**doc. dr. sc. Neven Ljubičić**, v. r.

Rješenje, NN 39/2006-964
## Rješenje o određivanju Centra za forenzičnu psihijatriju Psihijatrijske bolnice Vrapče, Zagreb, "Referent­nim centrom Ministarstva zdravstva i socijalne skrbi za forenzičnu psihijatriju"

### NN 39/2006 (10.4.2006.), Rješenje o određivanju Centra za forenzičnu psihijatriju Psihijatrijske bolnice Vrapče, Zagreb, "Referent­nim centrom Ministarstva zdravstva i socijalne skrbi za forenzičnu psihijatriju"

# MINISTARSTVO ZDRAVSTVA I SOCIJALNE SKRBI

**965**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narodne novine« broj 121/03 i 48/05)
na prijedlog Nacionalnog zdravstvenog vijeća Ministarstva zdravstva te na
temelju članka 202. stavak 1. Zakona o općem upravnom postupku (»Narodne novine«
broj 53/91), donosi

## RJEŠENJE

Centar za forenzičnu psihijatriju Psihijatrijske bolnice Vrapče, Zagreb određuje
se »Referentnim centrom Ministarstva zdravstva i socijalne skrbi za forenzičnu
psihijatriju«.

Klasa: UP/I-510-01/06-01/7
Urbroj: 534-07-02/7-05-8
Zagreb, 24. ožujka 2006.

Ministar
**doc. dr. sc. Neven Ljubičić**, v. r.

Rješenje, NN 39/2006-965
## Odluka o izmjenama i dopunama Odluke o ograniča­vanju izloženosti banaka valutnom riziku

### NN 39/2006 (10.4.2006.), Odluka o izmjenama i dopunama Odluke o ograniča­vanju izloženosti banaka valutnom riziku

# HRVATSKA NARODNA BANKA

**966**

Na temelju članka 68. stavka 1. pod 3) Zakona o bankama (»Narodne novine« br.
84/2002.) i članka 39. stavka 2. pod i) Zakona o Hrvatskoj narodnoj banci
(»Narodne novine« br. 36/2001.), guverner Hrvatske narodne banke donosi

## ODLUKU

### O IZMJENAMA I DOPUNAMA ODLUKE O OGRANIČAVANJU IZLOŽENOSTI BANAKA VALUTNOM RIZIKU

I.

U Odluci o ograničavanju izloženosti banaka valutnom riziku (»Narodne novine« br.
17/2003.) u točki II. iza stavka 6. dodaje se novi stavak koji glasi:
»Banka izračunava otvorenu poziciju i u valutama koje nisu is­kazane na
tečajnici Hrvatske narodne banke. Prilikom izračuna, banka otvorene pozicije u
navedenim valutama najprije preračunava u valute EUR ili USD koristeći srednje
tečajeve referentnih tržišta, te ih zatim preračunava u kune pomoću srednjeg
tečaja Hrvatske narodne banke koji se primjenjuje na dan na koji se odnosi
izvještaj.«

II.

U točki III. stavku 2. riječi: »svakoga radnog« zamjenjuju se riječju: »svakog«.

III.

U točki IV. stavku 1. briše se druga rečenica.

IV.

U točki 3. Upute za provedbu Odluke o ograničavanju izloženosti banaka valutnom
riziku, a koja je sastavni dio Odluke, stavak 1. mijenja se i glasi:
»Izvješće o izloženosti valutnom riziku po pojedinim valutama (obrazac VR-1) i
Izvješće o ukupnoj izloženosti valutnom riziku (obrazac VR-2), banka je dužna
dostaviti sljedećeg radnog dana za prethodni radni dan. Obrasce VR-1 i VR-2 za
neradne dane, banka je dužna dostaviti u roku od dva radna dana nakon isteka
nerad­nog dana za koji se dostavlja izvješće (npr. ukoliko u tjednu nema
blagdana, podaci za subotu, nedjelju i ponedjeljak dostavljaju se u utorak).
Radnim danom u smislu ove Odluke smatra se svaki kalendarski dan osim subote,
nedjelje i blagdana.«

V.

U tekstu Upute riječ: »paragraf« u određenom padežu zamjenjuje se riječju:
»stavak« u odgovarajućem padežu.

VI.

Ova Odluka stupa na snagu osmog dana od dana objave u »Narodnim novinama«.

O.br. 210-020/03-06/ŽR
Zagreb, 23. ožujka 2006.

Guverner
Hrvatske narodne banke
**dr. sc. Željko Rohatinsk**i, v. r.

Odluka, NN 39/2006-966
## Izmjene i dopune Popisa davatelja poštanskih i kurirskih usluga

### NN 39/2006 (10.4.2006.), Izmjene i dopune Popisa davatelja poštanskih i kurirskih usluga

# VIJEĆE ZA POŠTANSKE USLUGE

**968**

Vijeće za poštanske usluge, na temelju članka 29. stavka 6. Zakona o pošti
(»Narodne novine«, broj 172/03, 15/04 i 92/05), objavljuje

## IZMJENE I DOPUNE POPISA DAVATELJA POŠTANSKIH I KURIRSKIH USLUGA

### (»Narodne novine«, broj 39/05, 120/05, 151/05, 02/06, 09/06, 30/06 i 35/06)

U Popisu davatelja poštanskih i kurirskih usluga (»Narodne novine«, broj 39/05,
120/05, 151/05, 02/06, 09/06, 30/06 i 35/06), svi podaci pod rednim brojem 2. (Rhea
Express d.o.o) brišu se, a iza podataka pod rednim brojem 19. dodaje se redni
broj 20. i podaci koji glase:

|  |  |  |  |  |
| --- | --- | --- | --- | --- |
| Redni broj | IME I ADRESA  DAVATELJA USLUGA | MATIČNI BROJ | DATUM PRIMITKA POTPUNE PRIJAVE I/ILI IZDAVANJA DOZVOLE ODNOSNO DRUGA PRAVNA OSNOVA OBAVLJANJA USLUGA | VRSTA POŠTANSKIH  I/ILI KURIRSKIH USLUGA |
| 20. | LIDER 21 d.o.o.  Kijevska 2, 21000 Split | 1661566 | 3. travnja 2006. godine | Kurirske usluge na cijelom području Republike Hrvatske prema članku 14. Zakona o pošti, te usluge prijma, prijevoza, te uručenja tiska (novine i časopisi) koje šalju nakladnici te usluge razmjene dokumenata iz članka 12. stavak 4. Zakona o pošti |

Predsjednica Vijeća
**Terezija Benčić, dipl. oec**., v. r.

Izmjene i dopune, NN 39/2006-968
## Rješenje o razrješenju predsjednice Fonda za naknadu oduzete imovine

### NN 40/2006 (12.4.2006.), Rješenje o razrješenju predsjednice Fonda za naknadu oduzete imovine

# VLADA REPUBLIKE HRVATSKE

**973**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 11. stavka
3. Zakona o Fondu za naknadu oduzete imovine (»Narodne novine«, br. 69/97,
105/99 i 64/2000), Vlada Republike Hrvatske je na sjednici održanoj 5. travnja
2006. godine donijela

## RJEŠENJE

### O RAZRJEŠENJU PREDSJEDNICE FONDA ZA NAKNADU ODUZETE IMOVINE

Razrješuje se SUZANA BRENKO dužnosti predsjednice Fonda za naknadu oduzete
imovine s danom 18. travnja 2006., na osobni zahtjev.

Klasa: 080-02/06-02/41
Urbroj: 50304/2-06-01
Zagreb, 5. travnja 2006.

Predsjednik
**dr. sc. Ivo Sanader**, v. r.

Rješenje, NN 40/2006-973
## Rješenje o razrješenju člana Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

### NN 40/2006 (12.4.2006.), Rješenje o razrješenju člana Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

# VLADA REPUBLIKE HRVATSKE

**974**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i čanka 16.
Sporazuma između Republike Hrvatske i Republike Mađarske o zaštiti mađarske
manjine u Republici Hrvatskoj i hrvatske manjine u Republici Mađarskoj (»Narodne
novine — Međunarodni ugovori«, broj 8/95), Vlada Republike Hrvatske je na
sjednici održanoj 5. travnja 2006. godine donijela

## RJEŠENJE

### O RAZRJEŠENJU ČLANA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAĐARSKE O ZAŠTITI MAĐARSKE MANJINE U REPUBLICI HRVATSKOJ I HRVATSKE MANJINE U REPUBLICI MAĐARSKOJ

Razrješuje se ANDRIJA JAKOVČEVIĆ dužnosti člana Međuvladinog mješovitog odbora
za provedbu Sporazuma između Republike Hrvatske i Republike Mađarske o zaštiti
mađarske manjine u Repub­lici Hrvatskoj i hrvatske manjine u Republici
Mađarskoj.

Klasa: 080-02/06-02/21
Urbroj: 50304/2-06-03
Zagreb, 5. travnja 2006.

Predsjednik
**dr. sc. Ivo Sanader**, v. r.

Rješenje, NN 40/2006-974
## Rješenje o imenovanju člana Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

### NN 40/2006 (12.4.2006.), Rješenje o imenovanju člana Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

# VLADA REPUBLIKE HRVATSKE

**975**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 16.
Sporazuma između Republike Hrvatske i Republike Mađarske o zaštiti mađarske
manjine u Republici Hrvatskoj i hrvatske manjine u Republici Mađarskoj (»Narodne
novine – Međunarodni ugovori«, broj 8/95), Vlada Republike Hrvatske je na
sjednici održanoj 5. travnja 2006. godine donijela

## RJEŠENJE

### O IMENOVANJU ČLANA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAĐARSKE O ZAŠTITI MAĐARSKE MANJINE U REPUBLICI HRVATSKOJ I HRVATSKE MANJINE U REPUBLICI MAĐARSKOJ

Imenuje se dr. sc. JASMINA KOVAČEVIĆ ČAVLOVIĆ članom Međuvladinog mješovitog
odbora za provedbu Sporazuma između Republike Hrvatske i Republike Mađarske o
zaštiti mađarske manjine u Republici Hrvatskoj i hrvatske manjine u Republici
Mađarskoj.

Klasa: 080-02/06-01/27
Urbroj: 50304/2-06-02
Zagreb, 5. travnja 2006.

Predsjednik
**dr. sc. Ivo Sanader**, v. r.

Rješenje, NN 40/2006-975
## Rješenje o razrješenju zamjenika supredsjedatelja Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

### NN 40/2006 (12.4.2006.), Rješenje o razrješenju zamjenika supredsjedatelja Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

# VLADA REPUBLIKE HRVATSKE

**976**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 16.
Sporazuma između Republike Hrvatske i Srbije i Crne Gore o zaštiti prava
hrvatske manjine u Srbiji i Crnoj Gori i srpske i crnogorske manjine u Republici
Hrvatskoj (»Narodne novine – Međunarodni ugovori«, broj 3/2005), Vlada Republike
Hrvatske je na sjednici održanoj 5. travnja 2006. godine donijela

## RJEŠENJE

### O RAZRJEŠENJU ZAMJENIKA SUPREDSJEDATELJA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I SRBIJE I CRNE GORE O ZAŠTITI PRAVA HRVATSKE MANJINE U SRBIJI I CRNOJ GORI I SRPSKE I CRNOGORSKE MANJINE U REPUBLICI HRVATSKOJ

Razrješuje se ANDRIJA JAKOVČEVIĆ dužnosti zamjenika supredsjedatelja
Međuvladinog mješovitog odbora za provedbu Sporazuma između Republike Hrvatske i
Srbije i Crne Gore o zaštiti prava hrvatske manjine u Srbiji i Crnoj Gori i
srpske i crnogorske manjine u Republici Hrvatskoj.

Klasa: 080-02/06-02/42
Urbroj: 50304/2-06-01
Zagreb, 5. travnja 2006.

Predsjednik
**dr. sc. Ivo Sanader**, v. r.

Rješenje, NN 40/2006-976
## Rješenje o imenovanju zamjenice supredsjedatelja Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

### NN 40/2006 (12.4.2006.), Rješenje o imenovanju zamjenice supredsjedatelja Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

# VLADA REPUBLIKE HRVATSKE

**977**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 16.
Sporazuma. između Republike Hrvatske i Srbije i Crne Gore o zaštiti prava
hrvatske manjine u Srbiji i Crnoj Gori i srpske i crnogorske manjine u Republici
Hrvatskoj (»Narodne novine – Međunarodni ugovori«, broj 3/2005), Vlada Republike
Hrvatske je na sjednici održanoj 5. travnja 2006. godine donijela

## RJEŠENJE

### O IMENOVANJU ZAMJENICE SUPREDSJEDATELJA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I SRBIJE I CRNE GORE O ZAŠTITI PRAVA HRVATSKE MANJINE U SRBIJI I CRNOJ GORI I SRPSKE I CRNOGORSKE MANJINE U REPUBLICI HRVATSKOJ

Imenuje se dr. sc. JASMINA KOVAČEVIĆ ČAVLOVIĆ zamjenicom supredsjedatelja
Međuvladinog mješovitog odbora za provedbu Sporazuma između Republike Hrvatske i
Srbije i Crne Gore o zaštiti prava hrvatske manjine u Srbiji i Crnoj Gori i
srpske i crnogorske manjine u Republici Hrvatskoj.

Klasa: 080-02/06-01/51
Urbroj: 50304/2-06-01
Zagreb, 5. travnja 2006.

Predsjednik
**dr. sc. Ivo Sanader**, v. r.

Rješenje, NN 40/2006-977